Document ID: 31997L0053

ΟΔΗΓΙΑ 97/53/ΕΚ ΤΗΣ ΕΠΙΤΡΟΠΗΣ της 11ης Σεπτεμβρίου 1997 για την προσαρμογή στην τεχνική πρόοδο της οδηγίας 79/196/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν το ηλεκτρολογικό υλικό που δύναται να χρησιμοποιηθεί σε ατμόσφαιρα υπέχουσα τον κίνδυνο εκρήξεως και που απαιτεί ορισμένους τρόπους προστασίας (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 76/117/ΕΟΚ του Συμβουλίου, της 18ης Δεκεμβρίου 1975, περί προσεγγίσεως των νομοθεσιών των κρατών μελών που αφορούν το ηλεκτρολογικό υλικό που χρησιμοποιείται εντός εκρήξιμης ατμόσφαιρας (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας,
την οδηγία 79/196/ΕΟΚ του Συμβουλίου, της 6ης Φεβρουαρίου 1979, περί προσεγγίσεως των νομοθεσιών των κρατών μελών που αφορούν το ηλεκτρολογικό υλικό που δύναται να χρησιμοποιηθεί σε ατμόσφαιρα υπέχουσα τον κίνδυνο εκρήξεως και που απαιτεί ορισμένους τρόπους προστασίας (2), όπως τροποποιήθηκε τελευταία από την οδηγία 94/26/ΕΚ της Επιτροπής (3), και ιδίως το άρθρο 5,
Εκτιμώντας:
ότι κρίνεται αναγκαίο να προσαρμοστεί στην τεχνική πρόοδο το περιεχόμενο του παραρτήματος Ι της οδηγίας 79/196/ΕΟΚ, με ενσωμάτωση επτά νέων ευρωπαϊκών προτύπων που θέσπισε πρόσφατα ο ευρωπαϊκός οργανισμός ηλεκτροτεχνικής τυποποίησης (Cenelec) 7
ότι, λαμβάνοντας υπόψη το σημερινό επίπεδο της τεχνικής, είναι τη στιγμή αυτή αναγκαίο να προσαρμοστεί το περιεχόμενο των εναρμονισμένων προτύπων που αναφέρονται στο παράρτημα Ι της οδηγίας 79/196/ΕΟΚ 7
ότι, λόγω της φύσης του συγκεκριμένου υλικού, πρέπει να προβλεφθεί μεταβατικό καθεστώς ώστε να δοθεί η δυνατότητα στη βιομηχανία να προσαρμοσθεί κατάλληλα στις μεταβολές που έχουν επέλθει στα πρότυπα 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές του ηλεκτρολογικού υλικού που χρησιμοποιείται εντός εκρήξιμης ατμόσφαιρας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα Ι της οδηγίας 79/196/ΕΟΚ αντικαθίσταται από το κείμενο που παρατίθεται στο παράρτημα της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 31 Μαΐου 1998. Ενημερώνουν αμέσως την Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Μέχρι τις 30 Ιουνίου 2003 τα κράτη μέλη συνεχίζουν να εφαρμόζουν τα μέτρα που προβλέπονται στο άρθρο 4 της οδηγίας 76/117/ΕΟΚ για τα υλικά των οποίων η συμμόρφωση με τα εναρμονισμένα πρότυπα που προβλέπονται από την τροποποιημένη οδηγία 76/196/ΕΟΚ, πιστοποιείται με την έκδοση του πιστοποιητικού συμμόρφωσης σύμφωνα με το άρθρο 8 της οδηγίας 76/117/ΕΟΚ, εφόσον το εν λόγω πιστοποιητικό έχει χορηγηθεί πριν από τις 30 Σεπτεμβρίου 1998.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 11 Σεπτεμβρίου 1997.

Labels: 7
3
15
1